Държавен вестник, бр. 8, 2016 г., стр. 90

СТР.  90	
Д Ъ Р Ж А В Е Н  В Е С Т Н И К 	
БРОЙ  8
Чл. 391. За поддържането на проектираната 
ефективност на осветителната уредба стените 
и осветителите се почистват често. Интервалът 
на почистване трябва да бъде съобразен с екс-
плоатационния фактор на осветителната уред-
ба, използван при изчисляване на нивото на 
осветление.
Чл. 392. Препоръчва се осветителната уред-
ба да се проектира с експлоатационен фактор 
0,7 поради влошаването на фотометричните 
характеристики на осветителя по време на не-
говата експлоатация. Това се отнася само за ос-
ветителите.
Чл. 393. (1) Деградацията на лампите е оце-
нена в изчисленията чрез експлоатационен фак-
тор относно техния светлинен поток. Начал-
ният светлинен поток се определя след 100 h 
светене. За всеки етап на проектирането се при-
ема експлоатационен фактор за отражението на 
стените, еднакъв с този за светлинния добив на 
лампите, като се отчита, че яркостта на стените 
намалява по-бързо, отколкото тази на пътната 
настилка. 
(2) Ефективният експлоатационен фактор 
при изчисляване на яркостта на стените може 
да се приеме равен на препоръчаната стойност 
0,7 на втора степен, т.е. 0,5, при което яркост-
та на пътя няма да се намали с повече от 0,7 
от своята начална стойност и се гарантира с 
цикъла на почистване. Цикълът на сменяване 
на лампите се контролира с оглед експлоата-
ционният фактор да не е по-малък от 0,7 или 
несменените изгорели лампи да не нарушат 
равномерността на осветлението.
Чл. 394. При определяне на експлоатацион-
ния фактор на тунелната осветителна система 
трябва да се използват технико-икономически-
те показатели на избраните за конкретния слу-
чай светлинни източници, осветители и вид на 
осветителната система. В приложение № 15 е 
даден сравнителен преглед на техните светло-
технически, експлоатационни и икономически 
показатели.
Чл. 395. За определяне на изискуемите яр-
костни нива във входната и преходната зона на 
пътния тунел е необходимо да се знае яркост-
та в зоната на приближаване. Стойността на 
яркостта е необходима за проектиране на ту-
нелната осветителна уредба и за управление на 
тунелното осветление. Методи за определяне на 
тази яркост са дадени в приложения № 11 и 13, 
както следва:
1. в приложение № 11 е даден начинът за 
определяне на адаптационната яркост L20 и на 
яркостите във входната, преходната зона и във 
вътрешността на тунела през деня и при нощ-
ното осветление на целия тунел;
2. в приложение № 13 е описан метод, с кой-
то се отчитат транспортните условия, оформле-
нието на тунелната тръба и видът на непосред-
ственото обкръжение на входния портал.
Чл. 396. (1) Когато е необходимо изкуствено 
осветление през деня, то се съобразява с изис-
кванията за дълги пътни тунели. Осветлението 
през деня е необходимо за периодите, когато 
проникващата дневна светлина не може да оси-
гури фон с достатъчно висока яркост, обезпеча-
ващ силуетен ефект.
(2) При къси пътни тунели с дължина, по-го-
ляма от 25 m, с осветен външен път е необходи-
мо нощно осветление на тунела, дори когато не 
е целесъобразно дневно осветление. Яркостта 
трябва да е равна, но не по-голяма от два пъти 
яркостта на влизащия в тунела път.
Чл. 397. (1) При повреди в електроснабди-
телната система на пътния тунел се използва 
самостоятелен непрекъсваем захранващ източ-
ник (UPS), който да поеме електрозахранване-
то на достатъчно осветители и по този начин 
да се създадат условия намиращите се в тунела 
безопасно да го напуснат. Обикновено аварий-
ните осветители формират степен 1 на нормал-
ната тунелна осветителна уредба. Степен 1 е 
нормалното нощно ниво на осветлението през 
целия тунел. 
(2) Аварийната конфигурация може напри-
мер да се състои от: една лампа, избрана от 
системата осветители, формираща една линей-
на симетрия и редуваща се серия от аварийни 
осветители, електрозахранвани от непрекъсва-
ем енергиен източник. Необходимо е средното 
ниво на осветеност на аварийното осветление 
да е поне 10 lx и 2 lx минимална осветеност на 
всяко място в тунела. Евакуационното освет-
ление в случай на пожар се изпълнява в съот-
ветствие с одобрените препоръки и стандарти 
(БДС EN 16276 „Осветление за евакуация в път-
ни тунели“).
Чл. 398. Ако за осветлението се използват 
натриеви лампи с високо налягане, хоризонтал-
ното разстояние между тези осветители и сиг- 
нални жълти транспортни осветители трябва да 
е поне 1 m или отделени ъглово поне на 1° (в 
зависимост от това, кое е по-високо), наблюда-
вано от разстояние 50 % от спирачния път.
Чл. 399. (1) За качествена оценка на изпъл-
нението на тунелна осветителна уредба се про-
верява съответствието между проектните и из-
мерените стойности на следните показатели:
1. средна яркост на пътя, cd/m2;
2. средна яркост на стените (до 2 m);
3. среден коефициент на контрастно откри-
ване, qc (cd/m2)/lx;
4. обща равномерност на пътя и стените;
5. заслепяване TI, %.
(2) За оценка на стойностите по ал. 1 се из-
мерват количествено в една двудименсионална 
мрежа на пътната повърхност и стените:
1. осветеност на пътя Er, lx;
2. яркост на пътя LR;
3. осветеност на стените Ev (перпендикуля-
рен вектор на повърхността на стената) – на 
двете стени;
4. яркост на стената Lw – на двете стени;
5. вертикална осветеност Ev (паралелен век-
тор по посоката на движение) на височина 
20 cm над пътната повърхност;
6. воалираща яркост Lv, cd/m2.
Чл. 400. (1) За сравнение на изчисленията 
и измерванията на място се използват еднакви 
мрежи. Стойностите на равномерностите зави-